Vijay Sethupathi

Vijay Sethupathi ialah seorang pelakon India yang terkenal dengan peranannya dalam  fielm Tamil, Telugu, Malayalam, dan filem Hindi

Selain berlakon, Sethupathi juga aktif sebagai penerbit dan penulis skrip. Dia mempunyai kerjaya dalam bidang lakonan sejak 1996 dan telah membintangi lebih daripada 50 filem Sejak itu, Sethupathi telah membintangi pelbagai filem dengan genre yang berbeza, seperti drama, komedi, thriller dan aksi.

Pada 2012, dia menjadi terkenal dengan Sundarapandian, Pizza dan Naduvula Konjam Pakkatha Kaanom Beberapa filmnya yang terkenal lainnya termasuk Soodhu Kavvum (2013), Idharkuthane Aasaipattai Balakumara (2013), Pannaiyarum Padminiyum (2014), Kadhalum Kadandhu Pogum (2016), Iraivi (2016), Vikram Vedha (2017), '96 (2018), Chekka Chivantha Vaanam (2018), Petta (2019), Master (2021), Vikram (2022), Jawan (2003),Maharaja (2004) dan Merry Christmas (2004)
Kehidupan awal
Vijaya Gurunatha Sethupathi Kalimuthu dilahirkan pada 16 Januari 1978 dan dibesarkan di Rajapalayam sehingga beliau berpindah ke Chennai ketika berada di darjah 6. Beliau tinggal di Ennore yang terletak di Utara Chennai. Beliau bersekolah di MGR Higher Secondary School di Kodambakkam dan Little Angels Mat. Hr. Sec. School. Menurut Sethupathi, beliau merupakan seorang “pelajar bawah purata sejak sekolah” dan tidak berminat dalam sukan mahupun aktiviti kokurikulum.Limitton, Teena (23 Mei 2013) My Struggle is my Strength: Vijay Sethupathi. Deccan Chronicle Pada usia 16 tahun, beliau menghadiri uji bakat untuk peranan dalam filem Nammavar (1994), tetapi ditolak kerana ketinggian beliau yang rendah.

Sethupathi melakukan pelbagai pekerjaan sambilan untuk wang saku: jurujual di sebuah kedai runcit, juruwang di restoran makanan segera, dan pengendali pondok telefon. Beliau menamatkan pengajian dengan ijazah Sarjana Muda Perdagangan dari Kolej Dhanraj Baid Jain (sebuah kolej gabungan Universiti Madras) di Thoraipakam. Seminggu selepas tamat kolej, beliau bekerja sebagai pembantu akaun di sebuah perniagaan simen borong. Beliau perlu menyara tiga orang adik-beradik dan berpindah ke Dubai, Emiriah Arab Bersatu sebagai akauntan kerana gaji yang diterima adalah empat kali ganda daripada pendapatan beliau di India. Semasa di Dubai, beliau berkenalan dengan bakal isterinya, Jessie, secara dalam talian. Mereka berdua bercinta dan akhirnya berkahwin pada tahun 2003.

Tidak berpuas hati dengan pekerjaannya, beliau kembali ke India pada tahun 2003. Selepas seketika bekerja dalam perniagaan hiasan dalaman bersama rakan-rakan, beliau menyertai sebuah syarikat pemasaran yang menjual dapur siap pasang apabila beliau ternampak poster Koothu-P-Pattarai. Beliau mengimbas kembali kata-kata pengarah Balu Mahendra yang menyatakan bahawa beliau mempunyai “wajah yang sangat fotogenik”, dan kata-kata itu mendorong beliau untuk menceburi kerjaya lakonan; namun begitu, Balu Mahendra tidak pernah membariskan Sethupathi dalam filem arahannya.

 Imej awam 
Persembahan Sethupathi dalam filem Aandavan Kattalai dan Super Deluxe dianggap sebagai salah satu daripada “100 Persembahan Terhebat dalam Dekad Ini” oleh Film Companion. Beliau dinobatkan sebagai “Pelakon Tamil Terbaik” oleh Rediff.com pada tahun 2013, 2016 dan 2017.

Pada tahun 2020, Vijay Sethupathi dijadualkan untuk membawakan watak pemain kriket Muttiah Muralitharan dari Sri Lanka dalam sebuah filem biopik berjudul 800. Kontroversi mengenai peranan Vijay Sethupathi dalam biopik tentang Muttiah Muralitharan berpunca daripada sokongan pemain kriket itu terhadap Kerajaan Sri Lanka dan kenyataan politiknya. Muralitharan, yang berketurunan Tamil, bermain kriket semasa Perang Eelam, yang mencetuskan perdebatan dalam kalangan masyarakat Tamil. Penyokong filem tersebut berhujah untuk mengiktiraf pencapaian Muralitharan dalam sukan kriket. Peranan itu akhirnya diberikan kepada Madhur Mittal.
Filmografi

Ini adalah senarai ringkas yang merangkumi filem-filem paling signifikan dalam kerjaya Vijay Sethupathi — dari debut menonjol dalam Pizza, hingga watak-watak yang menunjukkan kepelbagaian lakonan dan penerimaan globalnya.
 Pizza (2012)
 Naduvula Konjam Pakkatha Kaanom (2012)
 Soodhu Kavvum (2013)
 Pannaiyarum Padminiyum (2014)
 Orange Mittai (2015)
 Sethupathi (2016)
 Aandavan Kattalai (2016)
 Vikram Vedha (2017)
 96 (2018)
 Super Deluxe (2019)
 Master (2021)
 Vikram (2022)
 Jawan (2023)
 Maharaja (2024)

 Penghargaan 

 Anugerah Menang Pencalonan Anugerah Filmfare Selatan 2 2 Anugerah Vijay 3 5 SIIMA 1 3 Anugerah Perfileman Negeri Tamil Nadu 2 N/A Anugerah Asiavision 1 1 Anugerah Filem Kebangsaan 1 N/A Anugerah Perfileman Ananda Vikatan 2 1

 Rujukan 

 Pautan luar 


Reference

Kategori:Pelakon filem Tamil
Kategori:Pelakon lelaki India
Kategori:Pelakon India